nb da ca id en en da da id sv da da gl pl en da en da da da da en da da da sv da de da en da sv en da en nl en en en es en en en en da da
Harlekin sweater | strikkeopskrift – Normolleknits
Default Title - 50,00 DKK
Denne opskrift er på dansk.
Harlekin sweater er en kort, oversize sweater med dropped shoulder og ballonærmer. Sweateren består af ruder, der strikkes enkeltvist i glatstrik, nedefra og op. Ruderne strikkes sammen undervejs og giver ét stykke sammenhængende strik. Først strikkes bagstykket, så forstykket, skuldrene syes sammen, og ærmerne strikkes på skulderen med opsamlede masker. Ærmerne og siderne syes sammen. Masker samles op på ærmerne, hvor der strikkes en bred ribkant, ligeså i bunden af kroppen. Til slut samles masker op i halsåbningen, hvor der strikkes en ribkant, som ombukkes og syes fast på vrangsiden. Sweateren strikkes, afhængigt af garnet, i 1, 2, 3 eller 4 tråde (se under materialer og rester)
Størrelserne S (M) L (XL) svarer til brystmål 85-90 cm (90-95 cm) 95-100 cm (100-110 cm). Sweateren har et bevægelsesrum/positive ease på 30-40 cm.
Overvidde: 124 cm (130 cm) 134 cm (140 cm).
Længde: 48 cm (50 cm) 53 cm (56 cm) målt midt bagpå.
Ærmelængde: 45 cm (47 cm) 50 cm (53 cm).
Harlekin sweater kan strikkes længere med ca. 20 cm ved at gentage række 2 og 3 på bag- og forstykket. Det giver 7 rækker ruder i stedet for 5, der skal bruges garn til 16 ruder ekstra, dvs. ca. 100 (100) 100 (125 g).
Strikkefasthed: 12 masker x 18 pinde i glatstrik på pind 8 mm = 10x10 cm.
Vejledende pinde: Rundpind 8 mm (40-60 cm) eller jumperpind 8 mm, rundpind 7,5 (60-80 cm), strømpepind 7,5 mm (medmindre ærmerib strikkes med magicloop).
350 (350) 375 (375) g (hvor af 50 g er til ribkanter) Silk Kid Mohair fra Hjertegarn (25 g = 210 m) strikket i 4 tråde eller Super Kid Silk fra Mayflower (25 g = 195 m) strikket i 4 tråde eller 350 (350) 400 (400) g (hvoraf 50 g er til ribkanter) Dale Line Langmo Påfugl (50 g = 90 m) strikket i 1 tråd.
Diverse rester mohairgarn kan også bruges. Der er sammenlagt ca. 54 ruder på hele sweateren, hvoraf 42 er halve, og 33 hele. Der bruges ca. 5,5 (6) 6,5 (7) g til 1 hel rude. Modregn mængden af rester med det angivne garnforbrug. Strik i 1, 2, 3 eller 4 tråde for at opnå strikkefastheden.
Del Del på Facebook Tweet Tweet på Twitter Pin det Pin på Pinterest
© 2022, Normolleknits. Drevet af Shopify
Hele siden bliver genindlæst, når du vælger et afsnit.
Foretag et valg ved at trykke på mellemrumstasten og derefter på piletasterne.